रायपुर. शाॅर्ट फिल्म फेस्ट में देश की सवा लाख शॉर्ट मूवीज को पीछे छोड़कर टॉप 150 मूवी में जगह बनाने में कामयाब रहने वाली फिल्म बनने की कहानी अनोखी है। इस फिल्म की शूटिंग के दिन ही लीड एक्टर गायब हो गया तब फिल्म के डायरेक्टर को इसमें लीड एक्टर का रोल निभाना पड़ा। किस तरह बनी क्लीन इंडिया पर बेस्ड फिल्म...
-ये कहानी हैं धमतरी के अमीर हाशमी की।
-पिछले तीन साल से फिल्म मेकिंग और राइटअप पर काम कर रहे अमीर की 5 मिनट की शॉर्ट फिल्म क्लीन इंडिया पर बेस्ड है।
-हाशमी ने बताया कि बात दो साल पुरानी है। मैं अपने ग्रुप के साथ क्लीन इंडिया पर शाॅर्ट फिल्म बनाने की तैयारी कर रहा था।
-स्क्रिप्ट राइटिंग, एक्टर, स्क्रीनप्ले, म्यूजिक और कोरियोग्राफी जैसी सारी चीजें रेडी हो गई। सिर्फ शूटिंग बाकी थी।
-रकम उधार लेकर सेट लगाया और एक मॉडल को दिन और समय बता दिया।
-तय लोकेशन पर शूटिंग शुरू भी हो गई। अचानक मॉडल कहने लगा मैं पागल का रोल नहीं करूंगा, क्योंकि मेरा एक्टिंग बैकग्राउंड इस रोल से अलग ही है।
-मैं अपना करियर बर्बाद नहीं करना चाहता। लाख समझाने के बाद भी वो नहीं माना। नौबत शूटिंग कैंसिल करने की आ गई।
-आंखों के सामने सब चूर चूर होता देख मैं पागल सा हो गया। सोचने लगा कि सेट पर किए हजारों रुपए का खर्च फिर से कहा से उठाऊंगा।
-शूटिंग कैंसिल करने या खुद एक्टिंग करने के अलावा कोई ऑप्शन नहीं बचा था। मैंने डायरेक्शन के साथ खुद एक्टिंग करने का डिसीजन लिया। पूरे कॉन्फिडेंस के साथ शूटिंग शुरू की।
टॉप 150 मूवी में जगह बनाने में कामयाब रही
-हाशमी ने बताया कि फिल्म रेडी होने के बाद अब नेशनल फिल्म डेवलपमेंट कॉर्पोरेशन (एनएफडीसी) के शाॅर्ट फिल्म फेस्ट में देश की सवा लाख शॉर्ट मूवीज को पीछे छोड़कर टॉप 150 मूवी में जगह बनाने में कामयाब रही है।
-सच कहूं तो मुझे खुद उम्मीद नहीं थी कि मेरी शार्ट फिल्म ‘मिरर’ इस लेवल तक पहुंच जाएगी।
कचरा फैलाने का नशा शराब की तरह
-फिल्म का लीड कैरेक्टर पागल है। इसमें दिखाया गया है कि कैसे हमारे समाज में कचरा फैलाने का नशा शराब की तरह है।
-कुछ लोग अपना फस्ट्रेशन शराब पीकर दूर करते हैं तो कुछ लोग कचरा फैलाकर।
-इसमें सड़क, ऑफिस और घर में लोगों को कचरा फैलाते दिखाया गया है। इमोशनल सीन के जरिए लोगों को गंदगी न फैलाने का मैसेज भी दिया गया है।
-अब अमीर सिंगापुर फिल्म फेस्टिवल और कांस फिल्म फेस्टिवल के लिए फिल्म की एंट्री भेजने की तैयारी कर रहे हैं।
आगे की स्लाइड्स में देखें, फोटो...
hin_Deva awa_Deva mag_Deva hin_Deva kas_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva